**ΑΝΑΚΟΙΝΩΣΗ**

**Ανακοίνωση Εθνικής Συνομοσπονδίας Ατόμων με Αναπηρία**

**Στη Βουλή για το νομοσχέδιο για την ανθρωπιστική κρίση**

Κατά τη χθεσινή συνεδρίαση των Επιτροπών της Βουλής που επεξεργάζονται το νομοσχέδιο για την ανθρωπιστική κρίση (Οικονομικών και Κοινωνικών Υποθέσεων), οι εκπρόσωποι των κοινωνικών φορέων που προσκλήθηκαν επιφύλαξαν πλήθος παρατηρήσεων. Στη θέση του προέδρου της ΕΣΑμεΑ Ιωάννη Βαρδακαστάνη, που απουσίαζε για λόγους ασθενείας, ήταν το μέλος της Εκτελεστικής της ΕΣΑμεΑ και πρόεδρος της ΠΟΣΓΚΑμεΑ Γιάννης Λυμβαίος, ο οποίος και παρουσίασε τις προτάσεις του αναπηρικού κινήματος επί του νομοσχεδίου, όπως έχουν δημοσιευθεί.

Η παρέμβαση της ΕΣΑμεΑ κρίνεται ιδιαίτερα επιτυχημένη καθώς τόσο ο αναπληρωτής υπουργός Κοινωνικών Ασφαλίσεων Δ. Στρατούλης όσο και η αναπληρώτρια υπουργός Κοινωνικής Αλληλεγγύης, Θεανώ Φωτίου, συμφώνησαν με το βασικό αίτημα της ΕΣΑμεΑ να μην συνυπολογίζονται τα αναπηρικά επιδόματα στα εισοδηματικά κριτήρια για την πρόσβαση στις ρυθμίσεις του νομοσχεδίου για την ανθρωπιστική κρίση.

«Ήρθε η ώρα να αποκατασταθούν οι αδικίες για τα άτομα με αναπηρία», τόνισε ο κ. Λυμβαίος, που πρότεινε μεταξύ άλλων, πλήρη και δωρεάν ιατροφαρμακευτική περίθαλψη, δωρεάν ρεύμα για όσους χρειάζονται μηχανικής υποστήριξης κλπ. Οι προτάσεις της ΕΣΑμεΑ αναλυτικά:

<http://www.esaea.gr/our-actions/parliament/2418-protaseis-tis-e-s-a-mea-epi-toy-nomosxedioy-antimetopisi-tis-anthropistikis-krisis>

**Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ.** [**www.esaea.gr**](http://www.esaea.gr) **και** [**www.esamea.gr**](http://www.esamea.gr) **.**